Green Day

**„Green Day“** – amerikiečių roko grupė, susikūrusi 1987 m., pankroką iš pogrindžio perkėlusi į didžiąją pasaulio muzikos sceną ir tapusi šio žanro lydere. 

5 „Grammy“ (tarp jų – Metų roko albumo ir Metų roko dainos kategorijose) bei beveik 100 kitokių apdovanojimų laimėjusi grupė 2009 m. pabaigoje vieno įtakingiausių pasaulio muzikos žurnalų „Rolling Stone“ skaitytojų buvo išrinkta Svarbiausia dešimtmečio grupe, taip pat ji laimėjo Geriausio dešimtmečio albumo ir singlo kategorijose. 1994 m. grupė grojo Vudstoko festivalyje, 2005 m. – pasaulinio masto renginyje „Live 8“ ir surengė 2 koncertus Milton Keinso amfiteatre, kur jų pasiklausyti atėjo apie 130 tūkst. žiūrovų, 2010 m. koncertavo Londono Vemblio stadione, kuriame apsilankė 70 tūkst. žiūrovų, o 2013 m. sumušė „Emirates“ stadiono lankomumo rekordą. Daugybę kartų tapo pagrindinėmis žymių muzikos festivalių („Reading and Leeds“, „Rock am Ring/Rock im Park“, „Lollapalooza“, „Pinkpop“, „Oxegen“, „Soundwave“, „Calling“, „Optimus Alive“, „Rock Werchter“, „Bravalla“, „Bilbao BBK“, „Montreux Jazz Festival“ ir kt.) žvaigždėmis. 

Išleido 11 albumų ir pasaulyje pardavė daugiau nei 75 mln. įrašų, tarp kurių 25 mln. vien JAV. Dainos panaudotos Holivudo kino filmuose, TV laidose, serialuose, reklamose, video žaidimuose, 2010 m. išleistas grupės video žaidimas „Green Day: Rock Band“, pagal „American Idiot“ albumo dainas pastatytas Brodvėjuje rodytas miuziklas „American Idiot: The Musical“, kuris laimėjo du „Tony“ apdovanojimus, sukurti dokumentiniai filmai „¡Cuatro!“ ir „Broadway Idiot“. Visus grupės dainų tekstus kuria vokalistas ir gitaristas Billie Joe Armstrongas, muziką – patys grupės nariai. Be *Green Day*, jie dar yra ir grupių „Pinhead Gunpowder“, „The Network“ ir „Foxboro Hot Tubs“ nariais. 

2015 m. grupė priimta į Rokenrolo šlovės muziejų pačiais pirmaisiais metais, kuriais įgavo teisę pretenduoti.

## Biografija

1987 m. Pinole Valley (Kalifornija, JAV) vidurinės mokyklos draugai Billie Joe Armstrong, Mike Dirnt ir John Kiffmeyer (kitaip žinomas kaip Al Sobrante) nutarė įkurti grupę „Sweet Children“, kuri, 1989 m. gavusi įrašų kompanijos „Lookout! Records“ kontraktą, persivadino į *Green Day*, idant jų nemaišytų su vietine grupe „Sweet Baby“. 1990 m., būgnininkui Kiffmeyeriui įstojus į koledžą, jį dažnai pakeisdavo grupės „The Lookouts“ būgnininkas Tré Cool, kuris galiausiai 1991 m. tapo tikruoju „Green Day“ trijulės nariu.

Grupė išleido du neblogo pasisekimo alternatyvios muzikos scenoje sulaukusius albumus „39/Smooth“ bei „Kerplunk“. Po pastarojo albumo grupė tapo viena populiariausių pogrindinės pankroko muzikos atstovių – koncertai surinkdavo pilnas sales, žmonės mokėjo mintinai jų dainų tekstus nepaisant to, kad grupės įrašų negrojo radijas, netransliavo televizija. Savo jėgomis „Green Day“ surengė turą po JAV, net išvyko į Europą, koncertavo visur, kur tik juos priėmė: pradedant pogrindiniais klubais, baigiant gerbėjų namais. Gandas apie šią grupę netruko pasklisti plačiai. 1993 m. ji pasirašė kontraktą su stambia muzikos įrašų kompanija „Reprise“ ir patraukė garsaus muzikos prodiuserio Rob Cavallo dėmesį. Pasaulinis grupės pripažinimas atėjo 1994 m. po trečiojo albumo „Dookie“. Jos videoklipus ėmė nuolat rodyti MTV, grupė koncertavo žymiausiuose muzikos festivaliuose, tarp jų – „Lollapalooza“ bei 1994 m. Vudstoke. Po to sekę albumai „Insomniac“ ir „Nimrod“ įrodė, jog „Green Day“ nėra vienadienės šlovės grupė. 2000 m. albumas „Warning“ susilaukė gan menko pasisekimo, po ko grupė smarkiai suabejojo, ar jai verta toliau egzistuoti. Tačiau 2004 m. pasirodęs albumas „American Idiot“, dar vadinamas pankroko opera, JAV tapo keturis kartus platininiu, o pasauliniu mastu – deimantiniu (parduota virš 15 mln. kopijų). Už šį albumą grupė laimėjo daugybę pačių prestižiškiausių muzikos pasaulio prizų. Jį pristatančio pasaulinio turne metu surengę apie 150 koncertų, didžiausią savo ir vieną stambiausių pasauliniu mastu apskritai grupė surengė 2005 m. birželį, kuomet du vakarus iš eilės Milton Keinso (Anglijoje) amfiteatre jų pasiklausyti atėjo apie 130 tūkst. žiūrovų. Liepos mėnesį „Green Day“ pasirodė ir pasaulinio masto renginyje „Live 8“ Berlyne. 

Per visą karjerą grupė buvo nominuota virš 200 apdovanojimų kategorijose ir laimėjo beveik 100 apdovanojimų, tarp jų – ir 5 „Grammy“ (viso šiems apdovanojimams nominuota 19 kartų), taip pat išrinkta geriausia per įvairias apklausas, pavyzdžiui, 2005 m. koncertą Milton Keinse tais pačiais metais vieno įtakingiausių pasaulio muzikinių žurnalų „Kerrang!“ skaitytojai išrinko „Geriausiu šou Žemėje“, 2006 m. „BBC Radio 1“ klausytojai Visų laikų geriausia pankroko daina išrinko grupės dainą „Basket Case“, o 2007 m. per specialią laidą apie „Grammy“ apdovanojimus „My Night at the Grammys“ balsavę žiūrovai Visų laikų geriausiu „Grammy“ momentu išrinko grupės 2005 m. pasirodymą su daina „American Idiot“.

8-asis grupės albumas „21st Century Breakdown“, laikomas „American Idiot“ tęsiniu, išleistas 2009 m. gegužės 15 d. pakilo į Nr.1 poziciją daugelyje pasaulio šalių ir yra sėkmingiausiai topuose debiutavęs šios grupės albumas, o 2010 m. laimėjo „Grammy“ apdovanojimą kaip Geriausias metų albumas. 

2010 m. kovo mėn. vokalistas Billie Joe Armstrongas pranešė, kad šįkart tarp grupės albumų tikrai nebus ilgos pauzės, nes ji jau įrašinėja naujus kūrinius būsimam 9-am albumui. Birželio mėn. grupė koncertavo Vemblio stadione, kuriame apsilankė apie 70 tūkst. žiūrovų.

2012 m. balandžio mėn. grupė paskelbė, kad yra kūrybingumo viršūnėje ir sukūrė daugybę naujų dainų, todėl išleis ne vieną, o kelių mėnesių laikotarpyje – iškart tris albumus. Liepos mėn. buvo publikuotas pirmasis singlas „Oh Love“, o pirmasis trilogijos albumas „¡Uno!“ išleistas rugsėjo 24 d. Sekantis diskas „¡Dos!“ pasirodė lapkričio 12 d., o trečiasis albumas „¡Tré!“ išleistas gruodžio 11 d.

2012 m. rugsėjo mėn. grupė paskelbė, jog gitaristas Jason White, pastaruosius 13 metų „Green Day“ koncertuose grojęs kaip kviestinis muzikantas, oficialiai patvirtintas ketvirtuoju grupės nariu. Tą patį mėnesį grupė koncertavo „iHeartRadio“ muzikos festivalyje, kuriame dėl dainininko Usher jos pasirodymas buvo netikėtai sutrumpintas 20-čia minučių. Ekrane išvydęs užrašą, jog jiems liko groti tik 1 minutė, supykęs vokalistas Billie Joe scenoje ėmė keikti organizatorius, su gitaristu Mike Dirnt sudaužė gitaras, numetė mikrofoną ir demonstratyviai išėjo. Netrukus po to jis užsirašė į reabilitacijos kliniką dėl priklausomybės receptiniams vaistams, o tolesni grupės albumų trilogiją reklamuojantys koncertai buvo atšaukti. 

Po pusmečio grupė vėl sugrįžo į sceną, surengusi tolesnius bei naujus vietoj atšauktų pasaulinio turo „99 Revolutions“ koncertus. 2013 m. birželį „Green Day“ koncertas, vykęs „Emirates Stadium“, pritraukė 60 tūkst. žiūrovų ir taip sumušė šio vieno didžiausių Did. Britanijos stadionų rekordą. 

2015 m. balandžio 18 d. grupė priimta į prestižinį Rokenrolo šlovės muziejų, kuris skirtas įamžinti įtakingiausius muzikos pasaulio atstovus. Pažymėtina, kad „Green Day“ – viena iš nedaugelio grupių, kurios buvo nominuotos muziejui iškart, kai tik suėjo reikiamas terminas (nuo pirmojo oficialaus įrašo išleidimo praėjo 25 metai) ir pateko jau po pirmosios nominacijos. 

## Nariai

* Billie Joe Armstrong, g. 1972 m. vasario 17 d. – vokalas, gitara
* Mike Dirnt (tikras vardas Michael Pritchard), g. 1972 m. gegužės 4 d. – bosinė gitara, pritariamasis vokalas
* Tré Cool (tikras vardas Frank Edwin Wright III), g. 1972 m. gruodžio 9 d. – būgnai (narys nuo 1991 m.)

## Diskografija

Plačiau žr. straipsnyje *[[Green Day diskografija]]*

### Studijiniai albumai


Vaizdas:Greenday 39smooth.jpg|**1.** ***[[39/Smooth]]***1991
Vaizdas:Green-Day-Kerplunk.jpg|**2.** ***[[Kerplunk]]***1992
Vaizdas:Green-Day-Dookie.jpg|**3.** ***[[Dookie]]***1994
Vaizdas:Green-Day-Insomniac.jpg|**4.** ***[[Insomniac]]***1995
Vaizdas:Green-Day-Nimrod.jpg|**5.** ***[[Nimrod]]***1997
Vaizdas:Green-Day-Warning.png|**6.** ***[[Warning]]***2000
Vaizdas:Green-Day-American-Idiot.jpg|**7.** ***[[American Idiot]]***2004
Vaizdas:Green-Day-21st-Century-Breakdown-CD.jpg|**8.** ***[[21st Century Breakdown]]***2009
Vaizdas:Green-Day-Uno-CD.jpg|**9.** ***[[¡Uno!]]***2012
Vaizdas:Green-Day-Dos-CD.jpg|**10.** ***[[¡Dos!]]***2012
Vaizdas:Green-Day-Tre-CD.jpg|**11.** ***[[¡Tre!]]***2013
Vaizdas:GreenDayRevRad.jpg|**12.** ***[[Revolution Radio]]***2016
Vaizdas:Father of All.jpg|**13.** ***[[Father of All Motherfuckers]]***2020
Vaizdas:Green Day - Saviors.png|**14.** ***[[Saviors]]***2024


## Įdomūs faktai

* „Green Day“ (angl.„Žalioji diena“) žargonu reiškia „Žolės dieną“ – tai daugiausiai San Franciske ir jo apylinkėse vartojamas posakis, naudojamas apibūdinti dieną, praleistą rūkant marihuaną. Taip pat vadinasi ir daina debiutiniame 1990 m. grupės albume „39/Smooth“.
* 1994 m. Vudstoko festivalio įsimintiniausiu momentu laikomas pasirodymas, kuomet tarp *Green Day* grupės narių ir žiūrovų kilo purvo kova, o bosistui Mike Dirntui, apsaugos palaikytam besiveržiančiu ant scenos fanu, buvo išmušti keli dantys.
* 2005 m. partrenktas mašinos 9–etis berniukas Corey George iš Pietų Velso, mamai pagrojus jo mėgstamiausią albumą – *Green Day* „American Idiot“, pabudo iš komos. Nepaprastai apsidžiaugę šia naujiena, grupės nariai kartu su sveikinimais nusiuntė berniukui dovanų – kompaktinių diskų bei kitokios grupės atributikos.

## Apdovanojimai

* 1995 – „Grammy“ – Geriausias alternatyvios muzikos albumas („Dookie“)
* 1998 – „MTV Video Music Awards“ – geriausias alternatyviosios muzikos vaizdo klipas („Good Riddance (Time Of Your Life)“)
* 2001 – „Kerrang! Awards“ – Geriausi klasikiniai dainų kūrėjai
* 2001 – „California Music Awards“ – Geriausias albumas („Warning“)
* 2001 – „California Music Awards“ – Geriausias pankroko / ska albumas („Warning“)
* 2001 – „California Music Awards“ – Geriausia grupė
* 2001 – „California Music Awards“ – Geriausias vokalistas (Billie Joe Armstrong)
* 2001 – „California Music Awards“ – Geriausias bosistas (Mike Dirnt)
* 2001 – „California Music Awards“ – Geriausias būgnininkas (Tre Cool)
* 2001 – „California Music Awards“ – Geriausi dainų kūrėjai
* 2001 – „California Music Awards“ – Geriausi atlikėjai
* 2004 – „Kerrang! Awards“ – priėmimas į „Kerrang!“ Šlovės muziejų
* 2004 – „Spike Video Game Awards“ – Geriausia video žaidimo daina („American Idiot“)
* 2005 – „American Music Awards“ – Geriausias pop / roko albumas („American Idiot“)
* 2005 – „American Music Awards“ – Geriausi alternatyviosios muzikos atlikėjai
* 2005 – „Grammy“ – Geriausias roko albumas („American Idiot“)
* 2005 – „Juno Awards“ – Geriausias tarptautinis albumas („American Idiot“)
* 2005 – „Japan Gold Disc Awards“ – Geriausias tarptautinis roko / pop albumas („American Idiot“)
* 2005 – „ECHO“ – Geriausia tarptautinė grupė
* 2005 – „ASCAP Pop Music Awards“ – Metų daina („Boulevard Of Broken Dreams“)
* 2005 – „ASCAP Pop Music Awards“ – Kūrybingumo apdovanojimas
* 2005 – „Los Premios MTV Latinoamérica“ – Geriausia tarptautinė roko grupė
* 2005 – „MuchMusic Video Awards“ – Mėgstamiausia tarptautinė grupė
* 2005 – „MTV Europe Music Awards“ – Geriausias albumas („American Idiot“)
* 2005 – „MTV Europe Music Awards“ – Geriausia roko grupė
* 2005 – „MTV Video Music Awards“ – Metų vaizdo klipas („Boulevard Of Broken Dreams“)
* 2005 – „MTV Video Music Awards“ – Geriausias grupės vaizdo klipas („Boulevard Of Broken Dreams“)
* 2005 – „MTV Video Music Awards“ – Geriausias roko vaizdo klipas („Boulevard Of Broken Dreams“)
* 2005 – „MTV Video Music Awards“ – Geriausia vaizdo klipo režisūra („Boulevard Of Broken Dreams“)
* 2005 – „MTV Video Music Awards“ – Geriausias vaizdo klipo montažas („Boulevard Of Broken Dreams“)
* 2005 – „MTV Video Music Awards“ – Geriausia vaizdo klipo kinematografija („Boulevard Of Broken Dreams“)
* 2005 – „MTV Video Music Awards“ – Žiūrovų pasirinkimas („American Idiot“)
* 2005 – „MTV Australia Awards“ – Geriausia grupė
* 2005 – „MTV Australia Awards“ – Geriausias roko vaizdo klipas („American Idiot“)
* 2005 – „MVPA Awards“ – Geriausias roko vaizdo klipas („Boulevard Of Broken Dreams“)
* 2005 – „MVPA Awards“ – Geriausia vaizdo klipo kinematografija („Boulevard Of Broken Dreams“)
* 2005 – „Kerrang! Awards“ – Geriausia planetos grupė
* 2005 – „Kerrang! Awards“ – Geriausia koncertinė grupė
* 2006 – „BRIT Awards“ – Geriausia tarptautinė grupė
* 2006 – „BRIT Awards“ – Geriausias tarptautinis albumas („American Idiot“)
* 2006 – „Grammy“ – Metų įrašas („Boulevard Of Broken Dreams“)
* 2006 – „People’s Choice Awards“ – Mėgstamiausia grupė
* 2006 – „MTV Video Music Awards Japan“ – Geriausias roko vaizdo klipas („Boulevard Of Broken Dreams“)
* 2006 – „Esky Music Awards“ – Geriausia grupė
* 2006 – „MTV Pilipinas Music Awards“ – Mėgstamiausias tarptautinis vaizdo klipas („Wake Me Up When September Ends“)
* 2006 – „MTV TRL Awards“ – Geriausias koncertinis pasirodymas
* 2006 – Meteor Music Awards – Geriausias koncertinis pasirodymas (2005 m. „Oxegen“ festivalyje)
* 2006 – „MTV Asia Awards“ – Mėgstamiausi roko atlikėjai
* 2006 – „MuchMusic Video Awards“ – Geriausias tarptautinis grupės vaizdo klipas („Wake Me Up When September Ends“)
* 2006 – „Nickelodeon Kids' Choice Awards“ – Mėgstamiausia muzikinė grupė
* 2006 – „Nickelodeon Kids' Choice Awards“ – Mėgstamiausia daina („Wake Me Up When September Ends“)
* 2007 – „MTV Video Music Awards Japan“ – Geriausias bendradarbiavimas (U2 & Green Day „The Saints Are Coming“)
* 2007 – „MVPA Awards“ – Geriausi specialieji efektai (U2 & Green Day „The Saints Are Coming“)
* 2007 – „MVPA Awards“ – Geriausias roko vaizdo klipas (U2 & Green Day „The Saints Are Coming“)
* 2009 – „Los Premios MTV Latinoamérica“ – Geriausia tarptautinė roko grupė
* 2009 – „Los Premios MTV Latinoamérica“ – Geriausia video žaidimo muzika (video žaidime „Rock Band“)
* 2009 – „MTV Video Music Awards“ – Geriausias roko vaizdo klipas („21 Guns“)
* 2009 – „MTV Video Music Awards“ – Geriausia vaizdo klipo režisūra („21 Guns“)

* 2009 – „MTV Video Music Awards“ – Geriausia vaizdo klipo kinematografija („21 Guns“)
* 2009 – „American Music Awards“ – Mėgstamiausi alternatyvaus roko atlikėjai
* 2009 – „MTV Europe Music Awards“ – Geriausia roko grupė
* 2009 – „mtvU Woodie Awards“ – Geriausi atlikėjai
* 2009 – „Kerrang! Awards“ – Geriausias 21–ojo amžiaus albumas („American Idiot“)
* 2009 – „Rolling Stone Awards“ – Geriausias 21–ojo amžiaus singlas („Boulevard Of Broken Dreams“)
* 2009 – „Rolling Stone Awards“ – Geriausias 21–ojo amžiaus albumas („American Idiot“)
* 2009 – „Rolling Stone Awards“ – Geriausi 21–ojo amžiaus atlikėjai
* 2010 – „Grammy“ – Geriausias roko albumas („21st Century Breakdown“)
* 2010 – „ECHO“ – Geriausia tarptautinė roko / alternatyvi / sunkiojo metalo grupė
* 2010 – „USA’s Character Approved Awards“ – Metų novatoriškiausi muzikantų kategorijoje
* 2010 – „Q Awards“ – Geriausia koncertinė grupė
* 2011 – „Grammy“ – Geriausias miuziklo albumas („American Idiot: The Original Broadway Cast Recording“)
* 2013 – „MTV Europe Music Awards“ – Geriausias rokas
* 2015 – priėmimas į Rokenrolo šlovės muziejų

## Šaltiniai

## Nuorodos

* Oficialus Green Day tinklalapis
* Green Day music.lt svetainėje
* Oficialus Green Day fanų puslapis